આનંદીબહેન પટેલનો જન્મ ૨૧ નવેમ્બર, ૧૯૪૧ના રોજ વિજાપુર તાલુકાના ખરોડ ગામે થયો. તેમણે M.Sc., M.Ed. સુધી શિક્ષણ લીધું છે. ૧૯૬૮માં મોહિ‌નાબા કન્યા વિદ્યાલયમાં શિક્ષક તરીકે તેમણે જીવનની પ્રથમ કારકિર્દી શરૂ કરી હતી. ૧૯૮૮માં શ્રેષ્ઠ શિક્ષક તરીકેનો રાજ્યપાલ-રાષ્ટ્રપતિનો એવોર્ડ પ્રાપ્ત કર્યો, ૧૯૮૭થી ૧૯૯૩ સુધી ભાજપના મહિ‌લા મોરચાના અધ્યક્ષા તરીકે કાર્યરત હતા. ૧૯૯૨થી ૧૯૯૮ સુધી રાજ્યસભાના સભ્ય હતા. ૧૯૯૮માં માંડલથી પ્રથમ વખત ધારાસભ્ય તરીકે વિજય મેળવ્યો અને શિક્ષણ-મહિ‌લા બાળકલ્યાણના કેબિનેટ પ્રધાન બન્યા, ૨૦૦૨થી ૨૦૧૨ દરમિયાન પાટણથી બે ટર્મ ધારાસભ્ય તરીકે ચૂંટાયા. ૨૦૧૨માં અમદાવાદના ઘાટલોડિયા વિસ્તારથી ચૂંટણી જીત્યાં હતા.